 Generate an article for the following headline: Lóòótọ ni èmi àti Binta Ayo Mogaji bímọ fúnra wa - Jibola Dabo : Gbajùgbajà àgbà òṣèré tíátà Micheal Ajibola Daboiku tí ọpọlọpọ mọ sí Jibola Dabo ti ní àwọn ipa kan wà tí òun kò le kó nínú eré mọ nítorí àwọn nǹkan tí ojú òun rí nígbà tí òun kó àwọn ipa náà. Jibola Dabo nígbà tó ń bá ìwé ìròyìn Punch sọrọ ṣàlàyé àwọn ohun tí àwọn ènìyàn ti fojú òun rí sẹyìn nígbà tí wọn bá ri òun lójú ayé. Ó ní òun kò le kó ipa ìhòhò nínú eré nítorí àwùjọ wa fajúro sí irú àwọn ìwà bẹẹ àti pé òun ti kó àwọn ipa kan nínú eré tó bu òun lọwọ. Ó fi kun pé ọpọ ènìyàn ló máa ń bú òun lórí ayélujára nígbà tí òun bá kó àwọn ipa tí àwọn ènìyàn náà kò fẹràn láì ní rántí pé eré lásán ni àwọn ń ṣe. Mo rántí pé obìnrin kan fọmi létí ní ilé epo kan ní Alapere nítorí ipa tí mo kó nínú sinimá kan níbi tí mo ti kó tọ ọmọbìnrin kan lọ nínú eré náà. Kò dùn mí pé obìnrin náà fọmi létí nítorí mo gbàgbọ wí pé mo kó ipa náà dada ni ló ṣe rò bóyá ojú ayé ni ìṣẹlẹ náà ti ṣẹlẹ. Jibola Dabo tẹsíwájú pé ipa tí òun kó nínú eré kan níbi tí òun ti fẹnuko ọkùnrin lẹnu jẹ èyí tí ọpọ ènìyàn lò láti fi tàbùkù òun tí wọn sì ń sọ onírúurú nǹkan nípa òun. Nígbà tí mo gbégbá òṣẹlú, ọpọlọpọ ló lo ipa tí mo kó nínú eré náà láti fi tàbùkù mi pé ṣe ẹni tí wọn máa dìbò fún ni ẹni tó ń fẹnuko ọkùnrin ẹgbẹ rẹ lẹnu. Ó ní ìdí wọnyí ni òun kò fi le kó àwọn ipa mìíràn nínú eré pàápàá èyí tó bá jẹ mọ ìhòhò. Nígbà tó ń sọrọ nípa ìbáṣepọ láàárín òun àti Binta Ayo Mogaji, Jibola Dabo ní láti kékeré tí òun ti bẹrẹ tíátà ni àwọn méjéèjì ti ń fẹ ara àwọn. Jibola Dabo ní nígbà tí òun lọ sí ìlú òyìnbó ni àwọn méjéèjì kò gbúròó ara àwọn mọ àmọ tí àwọn tún bẹrẹ eré ìfẹ àwọn padà lẹyìn tí òun padà dé Nàìjíríà ní ìbẹrẹ ọdún 2000. Ó fi kun pé bí ó tilẹ jẹ pé òun ní ìyàwó àti àwọn ọmọ ní ìlú òyìnbó ṣaájú àkòkó náà àmọ ètò ìpínyà ti ń lọ láàárín àwọn. Ó ṣàlàyé pé àwọn bí ọmọkùnrin kan papọ nítorí lásìkò tí àwọn méjéèjì fi ń ṣe wọléwọde Ayo Mogaji ti pé ogójì ọdún tí kò sì lè yọ oyún. Bákan náà ló fi kun pé ìwà àwọn méjéèjì kò bá ara àwọn mu ni àwọn méjéèjì kò fi tẹsíwájú láti ṣe ìgbéyàwó. Nígbà tó ń sọrọ nípa fífẹ ju ìyàwọ kan lọ, ó ní òun gbàgbọ nínú níní ìyàwó tó ju ẹyọkan lọ jú kí ènìyàn máa ṣe àgbèrè. Ó ní àṣà òkèrè ni àwọn kan fẹ máa la bọ ìran adúláwọ lọrùn dandan. 